Alegeri Europarlamentare 2024 - LIVE TEXT. Rezultate parțiale: PPE obține cele mai multe mandate în Parlamentul European
Duminică, 9 iunie, românii și-au ales reprezentanții în Parlamentul European. Găsiți toate informațiile despre Alegerile Europarlamentare 2024 în LIVE TEXT-ul Digi24.ro. Alegeri europarlamentare au loc în toate cele 27 de state membre ale Uniunii Europene în acest sfârșit de săptămână. Parlamentul European este unicul organism al UE ales direct de cetățeni, fiind format din 720 de europarlamentari, reprezentanți ai celor 450 de milioane de cetățeni ai UE. România va avea 33 de reprezentanți în Parlamentul European.